Okresná prokuratúra Bratislava I 
Kvetná 13, 820 05 Bratislava 2

Sp. zn. : 4 Pv 801/12/1101	Bratislava I, 18.4.2013
EEČ : 2-8-54-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
v čase od cca 02.00 hodiny do cca 03.00 hodiny dňa 10.11.2012 v Bratislave na Hodžovom námestí číslo 2, v priestoroch podniku XXXXX XXXXX si neoprávnene obstaral platobnú kartu MasterCard číslo XXXXX vystavenú spoločnosťou XXXXX znejúcu na meno poškodeného XXXXX, pričom v čase o 03.08.57 hodine vykonal prostredníctvom predmetnej karty neoprávnenú transakciu cez internet vo výške 300 € u obchodníka XXXXX čím takto svojim konaním spôsobil poškodenému XXXXX škodu vo výške 300 €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vyšetrovateľ PZ 2. oddelenia všeobecnej kriminality, Odboru kriminálnej polície Okresného riaditeľstva Policajného zboru v Bratislave I uznesením ORP-1548/2-OVK-B1-2012 z 15.11.2012 podľa § 199 odsek 1 Trestného poriadku začal trestné stíhanie vo veci prečinu neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona. Následne dňom 22.02.2013 vo veci konajúci vyšetrovateľ PZ postupom podľa ustanovenia § 206 odsek 1 Trestného poriadku vzniesol XXXXX obvinenie z vyššie uvedeného prečinu na tom skutkovom základe, že v čase od cca 02.00 hodiny do cca 03.00 hodiny dňa 10.11.2012 v Bratislave na Hodžovom námestí číslo 2, v priestoroch podniku XXXXX si neoprávnene obstaral platobnú kartu MasterCard číslo XXXXX vystavenú spoločnosťou XXXXX znejúcu na meno poškodeného XXXXX, pričom v čase o 03.08.57 hodine vykonal prostredníctvom predmetnej karty neoprávnenú transakciu cez internet vo výške 300 € u obchodníka XXXXX čím takto svojim konaním spôsobil poškodenému XXXXX škodu vo výške 300 €. 

 	Obvinený XXXXX v procesnom postavení obvineného vyslovil súhlas s prípadným podmienečným zastavením trestného stíhania. Preskúmaním predloženého spisového materiálu som zistila, že na takýto postup sú splnené všetky zákonné podmienky.

Pri prečine neoprávnené vyrobenie a používanie platobného prostriedku, elektronických peňazí alebo inej platobnej karty  podľa § 219 odsek 1 Trestného zákona zákonodarca stanovil hornú hranicu trestu odňatia slobody až na päť rokov. Obvinený XXXXX sa k skutku, ktorý mu je kladený za vinu priznal, pričom nie sú odôvodnené pochybnosti o tom, že dané vyhlásenie bolo vykonané slobodne, vážne a zrozumiteľne.

Obvinený nebol v minulosti súdne trestaný.

S prihliadnutím na osobu obvineného, jeho doterajší život a na okolnosti prípadu, možno považovať takéto rozhodnutie za dostačujúce. Skúšobná doba podmienečného zastavenia trestného stíhania bola u obvineného stanovená na 2 (dva) roky. Po jej uplynutí bude skúmané, či  obvinený v jej priebehu viedol riadny život a ak áno, bude konštatované, že sa osvedčil. V opačnom prípade bude v trestnom stíhaní pokračované. Skúšobná doba podmienečného zastavenia trestného stíhania začne plynúť právoplatnosťou tohto rozhodnutia.

S poukazom na všetky uvedené skutočnosti som, využijúc oprávnenia dané mi ust. § 216 odsek 1 Trestného poriadku, rozhodla tak, ako je uvedené vo výrokovej časti tohto uznesenia a trestné stíhanie vedené proti obvinenému XXXXX som podmienečne zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miriam Jakabovičová
prokurátorka